cyanic-selkie/wikianc huggingface dataset:
సోమయాగం
సోమ మహిమ
ఋగ్వేద సంహిత దశమ మడలంలో ఒక ప్రసిద్ధ సూక్తం ఉంది. సూర్యకన్య సూర్యఋషి వర్ణనాంశం సూర్యావివాహమే. " పృధివి సత్యంద్వారా ధరింపబడి నిలిచి ఉంది, ద్యులోకం సూర్యుడిద్వారా నిలిచి ఉంది, ఆదిత్యులు ఋతాన్ని ఆశ్రయించుకొనే ద్యులోకం లో ఉన్నారు. సోముడు కూడా ఋతాన్నే ఆశృఅయించుకొని ఉన్నాడు.సోముడి బలంవల్లనే ఆదిత్యులు, పృధివి బలం చేకూర్చుకొంటున్నారు." నక్షత్రాల సమీపంలోనే సోముడు ఉన్నాడు అని ఒక వాక్యం.నక్షత్రాల దగ్గర ఉన్న చంద్రుడే సోముడు అనుకోవచ్చు. అయితే సోమలతకు చంద్రుడికీ సాదృశ్యం ఎక్కడ? ఊహిస్తే, సూర్యుడు అస్తమించాక ఆతేజస్సు కొంత చంద్రుడిలోనూ, కొంత ఔషధాల్లోన్నూ ప్రవేశింస్తుందని సంస్కృత సాహిత్యాల్లో పలుచోట్ల చెప్పబడింది. అందువల్లనే చంద్రుడును కొన్ని ఔషధులు ఉజ్జ్వలంగా ప్రకాశిస్తాయట. ఈరీతికి చెందిన PHOSPHORESCENT ఔషధులు హిమాలయ పర్వతాల్లో ఉన్నవని కాళిదాసాది కవులు చెప్పారు.సోమలత కూడా ఔషధి అవటంవల్ల సంవత్సరంలో పుట్టి పెరిగి నశించి, మళ్ళా ఎవ్వరు శ్రద్ధ తీసుకోకపోయినా వర్షోపజీవిని అవటం వల్ల అంకురిస్తుంది. ఆకాశంలో చంద్రుడు లోపించుటలేదు. పృధివి మీద సోమలత నశించినా మళ్ళీ పుట్టుకువస్తోంది. ఈరెంటి స్వరూప మొక్కటే ఇద్దరు అమృత స్వరూపులే.
మూలము
వర్గం:వేదాలు వర్గం:హిందూ మతము వర్గం:హిందూ సాంప్రదాయాలు
రాజుగోరు
thumb రాజుగోరు ప్రముఖ సంపాదకుడు, సాహిత్యకారుడు కె.ఎన్.వై.పతంజలి రచించిన వ్యంగ్య హాస్య నవలిక. పతంజలి స్వగ్రామమైన ఆలమండ కథాస్థలంగా రచించిన నవలికల మాలికలో ఇది మొదటిది. హాస్యం, వ్యంగ్యం ప్రధానంగా రచించిన ఈ నవలికలోని పాత్రలైన వీరబొబ్బిలి, ఫకీర్రాజు, గోపాత్రుడు తెలుగు సాహిత్యంలో సుప్రసిద్ధి పొందాయి.
రచన నేపథ్యం
పతంజలి రచించిన రాజుగోరు నవలిక చతుర మాసపత్రికలో 1983 ఏప్రిల్ సంచికలో ప్రచురితమైంది. ప్రముఖ కథకుడు, ఆనాడు పతంజలి కింది ఉద్యోగి నామిని సుబ్రహ్మణ్యం నాయుడు ఈ గ్రంథకర్త పతంజలితో 1983 ప్రాంతంలో వివిధ సాహిత్యాంశాలు చర్చిస్తూండేవారు. ఆ సందర్భంగా జరిగిన చర్చలో పతంజలి అప్పటికే రచించిన సీరియస్ రచన ఖాకీవనం నవలనే కాక పతంజలి అభిమాన రచయిత టాల్‌స్టాయ్‌ని కూడా నామిని తీవ్రంగా విమర్శించారు. ఈ నేపథ్యంలో పతంజలి నామినితో పందెంలా ''మీ ఊరి వాళ్ల గురించి మీరొక కథ రాయండి, మా ఊరి వాళ్ళ గురించి నేనొకటి రాస్తాను. రాసి చతురకు పంపుదాం. ఐతే నాలుగే నాలుగు రోజుల్లో రాద్దాం'' అని అనుకున్నారు. ఫలితంగా పతంజలి రాజుగోరును నాలుగైదు రోజుల్లో, నామిని పాలపొదుగు రెండురోజుల్లో రచన చేశారు. అలా చతురకు పంపితే రాజుగోరు ప్రచురితమై, పాలపొదుగు తిరిగివచ్చింది.
రాజుగోరు నవలికలోని పాత్రలు, కథాస్థలం పతంజలి అనంతరకాలంలో రచించిన వీరబొబ్బిలి, గోపాత్రుడు, పిలక తిరుగుడు పువ్వు నవలికల్లో కొనసాగుతాయి. ఈ నేపథ్యంలో ఈ నవలికలను నవలికల మాలికగా భావించవచ్చు.
ఇతివృత్తం
వచ్చీరాని వైద్యం చేసి ప్రజల ప్రాణాలు ప్రమాదంలో పడవేసే నాటువైద్యుల కోవలోని అలమండ గ్రామస్థుడు ఫకీర్రాజు, అటువంటి వైద్యునికి శిష్యరికం చేసే గోపాత్రుడు కలగాడ గ్రామానికి చెందిన ఒక నాయుడి అత్తకు వైద్యం చేసేందుకు వెళ్తారు. వాళ్ళు రోగిపైన ప్రయోగం చేసి చూద్దామని పురాతనమైన సూదిమందు వేస్తారు. రోగి ప్రాణం ప్రమాదంలో పడుతుంది. ఆ స్థితిలో ఆమెను పెద్ద వైద్యుని వద్దకు తీసుకువెళ్తారు. ఆ వైద్యుడు విషయం తెలుసుకుని వారికి చీవాట్లేస్తాడు. ఆపైన ఫకీర్రాజు తమ బంగారపు పిసరు దొంగతనం చేశాడని కలగాడ నాయుడు జామి పోలీసుస్టేషనులో కేసు వేస్తాడు. జామి పోలీస్ సబ్ ఇన్‌స్పెక్టర్ ముస్లిం కావడంతో నవాబులు, రాజుల అనుబంధాన్ని గురించి మాట్లాడి కేసు నుంచి తప్పించుకునే ప్రయత్నం చేస్తాడు. ఆ బంగారపు దొంగ దొరికి ఫకీర్రాజు నేరస్థుడు కాదని నిరూపణ అవుతుంది. తమాషా పద్ధతిలో చెప్పే మరెన్నో విషయాలు ఈ నవలికలో ఉన్నాయి.
శైలి
అప్పటివరకూ ఖాకీవనం, పెంపుడు జంతువులు వంటి సీరియస్ నవలలను రచించిన పతంజలి రాజుగోరు నవలలో హాస్యానికీ, వ్యంగ్యానికీ ప్రాధాన్యతనిచ్చారు. భేషజాలను, నాటువైద్యాన్ని హేళన చేస్తూ, తెలిసీ తెలియని వైద్యులు ప్రజారోగ్యంతో ఎలా ఆటలాడుకుంటారో చూపిన నవలిక ఇది. ఈ నవలికలోని పాత్రలే అనంతర కాలంలో ఆయన సాహిత్యంలో కొనసాగి తెలుగు సాహితీరంగంలో చిరకీర్తిని సంపాదించిపెట్టాయి. ప్రక్రియాపరంగా రాజుగోరు కథగా కొందరు భావించగా, నవలగా పతంజలి సాహిత్యం-నవలలు అనే సాహిత్య సర్వస్వ సంపుటంలో వర్గీకరించారు. అటు నవలకు ఉండే విస్తృతితోనూ లేక, ఇటు కథకు ఉండాల్సిన లక్షణాలూ లేక మధ్యేమార్గంగా నవలికగా మరికొందరు నిర్ణయించారు.
మూలాలు
వర్గం:తెలుగు పుస్తకాలు వర్గం:తెలుగు నవలికలు వర్గం:కె.ఎన్.వై.పతంజలి రచనలు
అల్లం తేనీరు
Ginger Tea,అల్లం టీ
తయారీకి కావలిసినపదార్ధాలు :
ఒక గ్లాసు అల్లం తేనీరు తయారు చేయడానికి కావలసిన పదార్థాలు
ఉపయోగాలు :
అల్లం టీ ఉదయం తాగితే రోజంతా హుషారుగా ఉంచుతుంది. అల్లం టీ ని సేవించడం ద్వారా గర్భణీలకు ఎంతో మేలు చేకూరుతుందట. వేవిళ్లకు చెక్ పెట్టడంలో అల్లం టీ దివ్యౌషధంగా పనిచేస్తుంది. ఇంకా తెల్లవారున సాధారణ టీలో అల్లం బిస్కెట్లు తీసుకుంటే వ్యాధి నిరోధక శక్తి పెరుగుతుంది. ఛాతిలో మంట, అజీర్ణం వంటి సమస్యలకు చెక్ పెట్టాలంటే అల్లం ' టీ ' తీసుకోవడం మంచిదని ఆరోగ్య నిపుణులు అంటున్నారు. అలాగే అల్లం టీని సేవించడం ద్వారా మోకాలి నొప్పులు, కీళ్ల నొప్పులు దరిచేరవు. మోకాళ్ల వాపులు కూడా అల్లం ' టీ ' రోజూ తీసుకుంటే తగ్గిపోతాయి. అలాగే ఏ అనారోగ్యంతో బాధపడేవారు అల్లం టీని సేవిస్తే ఉపశమనం లభిస్తుంది. జలుబు, జ్వరం, గొంతునొప్పి, తలనొప్పితో బాధపడేవారు అల్లం టీ  తీసుకుంటే మంచి ఫలితం ఉంటుంది. జలుబు, దగ్గుతో బాధపడుతున్నప్పుడు రోజుకు మూడుసార్లు అల్లంతో తయారైన హెర్బల్ టీని తాగచ్చు. అయితే రోజులో నాలుగు సార్లకు మించి అల్లం టీ తాగితే ఆరోగ్యానికి మంచిది కాదు. మరీ ముఖ్యంగా కడుపులో అల్సర్ ఉన్న వాళ్లు అసలు తాగకూడదు.అల్లం టీ తాగినప్పుడు ఆహ్లాదంగా అనిపించుకుండా కడుపులో ఆస్తమా, దగ్గులకు చెక్ పెట్టాలంటే అల్లం ' టీ ' రోజూ తేనెతో కలిపి తీసుకోవాలి. అల్లం టీని సేవించడం ద్వారా ఒత్తిడిని తగ్గించవచ్చునని ఆరోగ్య నిపుణులు అంటున్నారు. యాంటియోక్సిడెంట్స్ కలిగివున్న అల్లం టీని రోజూ ఒక కప్పు తీసుకుంటే జీర్ణ ప్రక్రియ సక్రమంగా జరుగుతుంది. మానసిక ఒత్తిడిని మాయం చేసే అల్లం టీ, మానసికోల్లాసాన్ని పెంచుతుందని నిపుణులు చెబుతున్నారు. నీరసంగా ఉన్నప్పుడు అల్లం టీ త్రాగాలి. దానివల్ల నూతనోత్సహం వస్తుంది.
మూలాలు
వర్గం:పానీయాలు
క్షితిజం
క్షితిజం అనేది ఆకాశాన్నీ భూమినీ వేరు చేస్తున్నట్లుగా కనిపించే రేఖ. దీన్ని దిగంతం అని కూడా అంటారు. ఈ రేఖ, అది భూమి ఉపరితలాన్ని తాకుతుందా లేదా అనేదాన్ని బట్టి, కన్పించే అన్ని దిశలనూ విభజిస్తుంది. నిజమైన క్షితిజ రేఖను సముద్ర తలం మీదుగా మాత్రమే కనిపిస్తుంది. నేలపై అనేక ప్రాంతాల్లో క్షితిజ రేఖకు చెట్లు, భవనాలు, పర్వతాలు మొదలైనవి అడ్డురావడంతో ఈ రేఖ అస్పష్టంగా ఉంటుంది. ఇలాంటి చోట్లక్షితిజ రేఖను కనబడే క్షితిజం అని అంటారు.
నిజమైన క్షితిజం పరిశీలకుడిని చుట్టుముట్టి ఉంటుంది. సాధారణంగా దీన్ని, భూమి యొక్క సంపూర్ణ గోళాకార నమూనా ఉపరితలంపై గీసిన వృత్తంగా భావిస్తారు. ఈ వృత్త కేంద్రం పరిశీలకుడి క్రింద, సముద్ర మట్టానికి దిగువన ఉంటుంది. వాతావరణ వక్రీభవనం కారణంగా పరిశీలకుడి నుండి దాని దూరం రోజు రోజుకూ మారుతూంటుంది. ఈ వక్రీభవనం వాతావరణ పరిస్థితుల వలన బాగా ప్రభావితమవుతుంది. అలాగే, సముద్ర మట్టం నుండి పరిశీలకుడి కళ్ళ ఎత్తు ఎంత ఎక్కువ ఉంటే, పరిశీలకుడి నుండి క్షితిజ రేఖ దూరం అంత ఎక్కువ ఉంటుంది. ఉదాహరణకు, ప్రామాణిక వాతావరణ పరిస్థితులలో, సముద్ర మట్టానికి 1.70 మీటర్ల ఎత్తున ఉన్న పరిశీలకునికి, క్షితిజ రేఖ 5 కిలోమీటర్ల దూరంలో ఉంటుంది. అంతరిక్ష కేంద్రం వంటి చాలా ఎత్తున ఉన్న స్థానాల నుండి గమనించినప్పుడు, క్షితిజ రేఖ చాలా దూరంగా, భూమి ఉపరితలం లోని చాలా భాగాన్ని కలుపుకుని ఉంటుంది. ఈ సందర్భంలో, క్షితజం పరిపూర్ణ వృత్తం లాగా ఉండదు సరికదా, కనీసం దీర్ఘవృత్తం లాగా కూడా ఉండదు. మరీ ముఖ్యంగా పరిశీలకుడు భూమధ్యరేఖకు పైన ఉన్నప్పుడు, భూమి ఉపరితలం ఒక దీర్ఘగోళం (ఎలిప్సాయిడ్) లాగా ఉంటుంది.
ఉపయోగాలు
చారిత్రికంగా, సముద్రంలో విజయవంతంగా ప్రయాణించాలంటే, క్షితిజ రేఖకు ఉన్న దూరం చాలా ముఖ్యమైనది. ఎందుకంటే పరిశీలకుడి గరిష్ట దృష్టి, సమాచార అందుబాటూ ఈ దూరాన్ని బట్టే ఉంటుంది. రేడియో, టెలిగ్రాఫుల అభివృద్ధి తరువాత దీని ప్రాముఖ్యత తగ్గింది. కానీ నేటికీ, విమానాన్ని విజువల్ ఫ్లైట్ నిబంధనల ప్రకారం నడుపుతున్నప్పుడు, విమానాన్ని నియంత్రించడానికి యాటిట్యూడ్ ఫ్లయింగ్ అనే సాంకేతికతను ఉపయోగిస్తారు. ఈ పద్ధతిలో పైలట్లు, విమానాన్ని నియంత్రించడానికి విమానం ముక్కుకూ క్షితిజానికీ మధ్య ఉన్న దృశ్య సంబంధాన్ని ఉపయోగిస్తారు. పైలట్లు క్షితిజానికి అనుగుణంగా తమ దిశా ధోరణిని కూడా నిలుపుకుంటారు.
క్షితిజం నుండి దూరం లెక్కింపు
వాతావరణ వక్రీభవన ప్రభావాన్ని విస్మరించి, భూమి ఉపరితలానికి దగ్గరగా ఉన్న పరిశీలకుడి నుండి నిజమైన హోరిజోన్‌కు దూరాన్ని ఇలా కొలవవచ్చు
ఇక్కడ h అంటే సముద్ర మట్టం నుండి పరిశీలకుడి ఎత్తు, R అంటే భూమి వ్యాసార్థం.
d ని కిలోమీటర్లలోను, h ని మీటర్లలోనూ కొలిచినప్పుడు, ఈ దూరం - అవుతుంది. ఇక్కడ స్థిరసంఖ్య 3.57 కు యూనిట్లు కిమీ / m½, d ను మైళ్ళలోను, h ను అడుగుల లోనూ కొలిచినప్పుడు, ఈ దూరం
ఇక్కడ స్థిరసంఖ్య 1.22 కు యూనిట్లు mi / ft½.
ఈ సమీకరణంలో భూమి ఉపరితలాన్ని సంపూర్ణ గోళాకారంగా భావిస్తారు. r విలువ సుమారు 6,371 కిలోమీటర్లు (3,959 మైళ్ళు).
ఉదాహరణలు
వాతావరణ వక్రీభవనం లేదనీ భూమి సంపూర్ణ గోళాకారంలో ఉందనీ భావించి, వ్యాసార్థం R = 6,371 కిలోమీటర్లు (3,959 మైళ్ళు) గా తీసుకుంటే:
మూలాలు
వర్గం:భూమి
స్టాన్లీ వైద్య కళాశాల
ఆసుపత్రి
ఈ వైద్య కళాశాల ప్రభుత్వ స్టాన్లీ ఆసుపత్రితో సంబంధం కలిగి ఉంది, దీనిలో రోగుల చికిత్స కోసం 1280 పడకలు ఉన్నాయి. ఈ ఆసుపత్రిలో రోజుకు 5000 మంది రోగులు హాజరవుతారు. ఇది ఒకేసారి 40 శస్త్రచికిత్సలు చేయటానికి 8-అంతస్తుల శస్త్రచికిత్సా సముదాయాన్ని కలిగి ఉంది, ఒకే పైకప్పు క్రింద అన్ని ప్రత్యేకతలతో ప్రత్యేక పీడియాట్రిక్స్ బ్లాక్‌ను కలిగి ఉంది.
గుడ్లవల్లేరు రైల్వే స్టేషను
గుడ్లవల్లేరు రైల్వే స్టేషను భారతీయ రైల్వేలు పరిధిలోని చిన్న రైల్వే స్టేషను. ఇది ఆంధ్ర ప్రదేశ్ రాష్ట్రములోని కృష్ణా జిల్లాలో గుడ్లవల్లేరులో పనిచేస్తుంది. గుడ్లవల్లేరు రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది. ఇది గుడివాడ-మచిలీపట్నం శాఖా రైలు మార్గము మీద ఉంది. ఈ స్టేషను గుడివాడ జంక్షన్ నకు 11 కి.మీ. దూరంలో ఉంది. ఇది దేశంలో 1881వ రద్దీగా ఉండే స్టేషను.
బయటి లింకులు
వర్గం:కృష్ణా జిల్లా రైల్వేస్టేషన్లు వర్గం:విజయవాడ రైల్వే డివిజను స్టేషన్లు వర్గం:భారతదేశపు రైల్వే స్టేషన్లు వర్గం:దక్షిణ మధ్య రైల్వే స్టేషన్లు
రుహి చతుర్వేది
బయటి లింకులు
వర్గం:హిందీ సినిమా నటీమణులు వర్గం:1993 జననాలు
అష్ట సోమేశ్వరాలయాలు
అష్ట సోమేశ్వరాలయాలు (అష్ట సోమేశ్వరాలు) - 8 చంద్ర ప్రతిష్ఠిత శివక్షేత్రాలు: ఆంధ్రప్రదేశ్ లోని తూర్పుగోదావరి జిల్లాలో చంద్రునిచే ప్రతిష్ఠింపబడిన ఎనిమిది శివలింగములు గల దివ్యక్షేత్రాలను “అష్ట సోమేశ్వరాలు” అంటారు. పూర్వకాలంలో కుమారస్వామి తారకాసురుని వధించుటకు అతని దేహమునందు భద్రపరచుకొన్న శివుని ఆత్మ లింగమును విష్ణుమూర్తి సలహామేరకు విచ్ఛిన్నము చేయగా అది ఐదుభాగములుగా విడిపోయి దూరంగా పడినపుడు దేవతలచే ఆయా ప్రదేశములలో ప్రతిష్ఠింపబడి పంచారామములనే దివ్యక్షేత్రములుగా వెలుగొందెను. వాటిలో సూర్యునిచే ప్రతిష్ఠింపబడి “దక్షిణకాశి ” గా పేరుగాంచిన దక్షారామము పరిసర ప్రాంతములన్నీ సూర్యభగవానుని వేడికి తట్టుకొనలేక వేడెక్కెను. అపుడు దేవతలందరూ చంద్రుని వేడుకొని శివుని అనుమతి తీసికొని దక్షారామమునకు ఎనిమిది ప్రక్కలా (నాలుగు దిక్కులు మరియు నాలుగు మూలలు) ఎనిమిది శివలింగములను సప్తఋషుల సహాయముతో చంద్రుడు స్వయముగా ప్రతిష్ఠించి చల్లబరచెనని కధనము కలదు. చంద్రునిచే ప్రతిష్ఠింపబడిన ఈ ఎనిమిది శివక్షేత్రాలను “అష్ట సోమేశ్వరాలయములు” లేదా “అష్ట సోమేశ్వరాలు” అంటారు. (గురుపత్నిని మోహించిన చంద్రునికి గురువుగారి వల్ల వచ్చిన శాప పరిహారార్ధం వీటిని చంద్రుడు ప్రతిష్ఠించినట్లు వేరొక కధనము కలదు. ఈ మధ్య కాలంలో వీటిని నక్షత్ర శివాలయాలుగా పరిగణిస్తూ 27 జన్మ నక్షత్రాలకూ సంబంధించి 108 పాదములకు గల దోష నివారణ కొరకు దర్శనీయ క్షేత్రములుగా ప్రసిద్ధి చెందుతున్నాయి) చంద్రునిచే ప్రతిష్ఠింపబడుటచే ఈ ఆలయములలో గల ఈశ్వరులు “సోమేశ్వరులు” గా పిలువబడుతూ భక్తజనులకు దర్శనమిచ్చి తరింపజేయుచున్నారు. వాటి వివరాలు మనం తెలుసుకుందాము. అష్ట సోమేశ్వరాలయములు గల ప్రదేశములు : 1. కోలంక ( దక్షారామానికి తూర్పు దిక్కున ) (శ్రీ ఉమా సమేత సోమేశ్వర స్వామి) దక్షారామానికి తూర్పు దిక్కున 13 Km దూరంలో గల కోలంక లో శ్రీ ఉమా సమేత సోమేశ్వర స్వామివారి ఆలయం కలదు.
2. దంగేరు (దక్షారామానికి ఆగ్నేయ మూల) (శ్రీ పార్వతీ సమేత సోమేశ్వర స్వామి) దక్షారామానికి ఆగ్నేయం వైపు 11 Km దూరంలో గల దంగేరులో శ్రీ పార్వతీ సమేత సోమేశ్వర స్వామివారి ఆలయం కలదు.
3. కోటిపల్లి (దక్షారామానికి దక్షిణ దిక్కున) (శ్రీ రాజరాజేశ్వరీ సమేత సోమేశ్వర స్వామి) దక్షారామానికి దక్షిణ దిక్కున 11 Km దూరంలో గల కోటిపల్లి లో శ్రీ రాజరాజేశ్వరీ సమేత సోమేశ్వర స్వామివారి ఆలయం కలదు. కోటిపల్లిని పూర్వకాలంలో “ కోటిఫలి ” అని పిలిచెడివారు. అది కాలక్రమేణా రూపాంతరంచెంది కోటిపల్లి గా మారినది. కోటిపల్లిలో గోదావరిని గౌతమ మహర్షి రప్పించుటచే గౌతమీ నదిగా పిలువబడెను. సప్తఋషులందరూ కలసి గోదావరిలో తమ తపోశక్తితో సప్త గోదావరుల నీటిని ఆవాహనచేసి ఆ నీటిలో స్నానమాచరించిన వారికి అన్నిజన్మల పాపములూ నశించిపోయి కోటిఫలితాలనిచ్చేటట్లు పునీతము చేసారు. కాబట్టి కోటిఫలి గా పిలువబడెను. కాబట్టి కోటిపల్లిలో గోదావరిలో స్నానమాచరిస్తే సమస్త పాపాలు తొలగిపోతాయని చెప్తారు. 4. కోరుమిల్లి (దక్షారామానికి నైరుతి మూల) (శ్రీ రాజరాజేశ్వరీ సమేత సోమేశ్వర స్వామి) దక్షారామానికి నైఋతి వైపు 21 Km దూరంలో గల కోరుమిల్లి లో శ్రీ రాజరాజేశ్వరీ సమేత సోమేశ్వర స్వామివారి ఆలయం కలదు.
6. సోమేశ్వరము (దక్షారామానికి వాయువ్య మూల) (శ్రీ బాలాత్రిపురసుందరీ సమేత సోమేశ్వర స్వామి) దక్షారామానికి వాయువ్యం వైపు 14 Km దూరంలో గల సోమేశ్వరంలో శ్రీ బాలాత్రిపురసుందరీ సమేత సోమేశ్వర స్వామివారి ఆలయం కలదు. చంద్రునిచే ప్రతిష్ఠింపబడిన శివలింగము గల క్షేత్రము కాబట్టి ఈ ప్రదేశానికి సోమేశ్వరం అని పేరువచ్చింది. 7. వెల్ల (దక్షారామానికి ఉత్తర దిక్కున) (శ్రీ బాలాత్రిపురసుందరీ సమేత సోమేశ్వర స్వామి) దక్షారామానికి ఉత్తర దిక్కున 5 Km దూరంలో గల వెల్ల లో శ్రీ బాలాత్రిపురసుందరీ సమేత సోమేశ్వర స్వామివారి ఆలయం కలదు.
8. పెనుమళ్ళ (దక్షారామానికి ఈశాన్య మూల) (శ్రీ పార్వతీ సమేత సోమేశ్వర స్వామి) దక్షారామానికి ఈశాన్యం వైపు 8.5 Km దూరంలో గల పెనుమళ్ళ లో శ్రీ పార్వతీ సమేత సోమేశ్వర స్వామివారి ఆలయం కలదు.
బార్సిలోనా
బార్సిలోనా స్పెయిన్ దేశంలోని ఒక తీర ప్రాంతపు పట్టణం.
నైరుతి ఐరోపాలో బార్సిలోనా ఒక సాంస్కృతిక, ఆర్థిక, వాణిజ్య కేంద్రంగా పేరు పొందింది. స్పెయిన్ లో బయోసాంకేతికకు కేంద్రం లాంటిదీ నగరం. ఇది ఒక ప్రధాన రవాణా కేంద్రం. బార్సిలోనా ఓడరేవు ఐరోపాలో అత్యంత జనసమ్మర్ధం కలిగిన ప్రధాన రేవు. ఇక్కడి విమానాశ్రయం నుంచి యేటా సుమారు ఐదు కోట్ల మంది ప్రయాణాలు చేస్తుంటారు. ఇంకా ఇక్కడి రహదారులు, రైల్వే నెట్‌వర్క్ కూడా ఫ్రాన్స్, ఇంకా ఇతర ఐరోపా దేశాలకు చేరుకునేలా విస్తృతంగా వ్యాపించి ఉంది.
1992 లో ఇక్కడ వేసవి ఒలింపిక్ క్రీడలు జరిగాయి. ఈ క్రీడల తర్వాత అప్పటి దాకా పారిశ్రామిక నగరంగా ఉన్నది అన్ని సౌకర్యాలు సమకూర్చుకుని ఎక్కువమంది పర్యాటకులను ఆకర్షించడం మొదలు పెట్టింది. ఈనగరంలో ప్రపంచ వారసత్వ ప్రదేశాలు కూడా ఉన్నాయి.
మూలాలు
వర్గం:ప్రపంచ నగరాలు
అయస్కాంత గ్రహణశీలత కనుక్కోవడానికి ప్రయోగాలు
గాయ్(Gouy) పద్ధతి
thumbnail|కుడి|అయస్కాంత ససెప్టబిలిటీ thumbnail|కుడి|[[అయస్కాంత ససెప్టబిలిటీ కొలుచు మెషీన్]] ఈ పద్ధతిలో ఘనపదార్ధాలను 10 సెంటీమీటర్ ల పొడవు ఉన్న స్తూపాకారపు కడ్డీగాను లేదా ఇచ్చిన పదార్ధము పొడిగాని ద్రవంగాని అయితే 10 సెంటీమీటర్ ల పొడవు వున్న గాజు లేదా క్వార్ట్ జ్ గొట్టం తీసుకొని దానిని పొడితోనో, ద్రవంతోనో నింపి ఉపయోగిస్తారు. ఈ స్తూపాకారపు వస్తువును అతిసున్నితమైన త్రాసునుంచి విద్యుదయస్కాంతంరెండు ద్రువాల మధ్యవుండేటట్లు వేలాడదీస్తారు. ఇట్లా చేయడంవల్ల వస్తువు యొక్క ఒక చివర చాలాబలమైన అయస్కాంత క్షేత్రం లోను, రెండో చివర దుర్బల క్షేత్రంలోను ఉండటానికి వీలవుతుంది. బలమైన అయస్కాంత క్షేత్రంలో ఉన్న చివర, క్షేత్రంవల్ల కొంత యాంత్రికబలానికి లోనవుతుంది. ఇటువంటి యాంత్రికబలము క్షేత్రానికి లంబంగా స్తూపం అక్షానికి సమానాంతర దిశలో ఉంటుంది. స్తూపమధ్యచ్చేద వైశాల్యము A, వస్తువు ససెప్టబిలిటీ x1, వస్తువు వేళాడదీసిన యానకం ససెప్టబిలిటీ x2, క్షేత్ర బలతీవ్రత Hఅనుకుంటే, స్తూపంమీద ప్రయోగంచెందే యాంత్రికబలము F క్రింది సమీకరణం వల్ల లభిస్తుంది. ఈ బలాన్ని సున్నితపు త్రాసువల్ల కనుక్కుంటారు. స్తూపాన్ని అయస్కాంత ధ్రువాలమధ్య వేళాడగట్టి అయస్కాంత క్షేత్రం లేకుండా వస్తువు ధ్రవ్యరాశి m1 గాను, క్షేత్రబలము H ఉన్నప్పుడు ద్రవ్యరాశి m2 గాను సున్నితపు త్రాసువల్ల కనుక్కొంటారు. ఇచ్చింది పారా అయస్కాంత వస్తువు అయి తే m2>m1 లేదా డయా అయస్కాంత వస్తువు అయితే m2<m1 ఉంటుంది. క్షేత్రబలంవల్ల వస్తువు మీద ప్రవర్తించే బలము F = (m2 - m1) g. దీనిని పై సూత్రంలో ప్రతిక్షేపిస్తే దీనినుంచి x1 విలువను కనుకోవచ్చు.
క్వింకీ (quincke) పద్ధతి
దీనిని ద్రవపదార్ధాల ససెప్టబిలిటీ కనుకోవటానికి ఉపయోగిస్తారు. ఒక భాగము వెడల్పుగాను, రెండో భాగం చాలా సన్నంగాను ఉండే U ఆకారమున్న గొట్టంలో ద్రవాన్ని తీసుకొని సన్ననిభాగాన్ని విద్యుదయస్కాంత ధ్రువాలు రెండీటి మధ్య ఉంచుతారు. సన్నని భాగంలోవున్న ద్రవమట్టము విద్యుదయస్కాంత క్షేత్ర మధ్యభాగంలో ఉందేటట్లు అమరుస్తారు. విద్యుదయస్కాంత క్షేత్రబలము H ఉన్నప్పుడు, క్షేత్రబలతీవ్రతవల్ల సన్ననిగొట్టంలోని ద్రవమట్టము పారా అయస్కాంత పదార్ధాలుఅయితే తగ్గటమూ జరుగుతుంది. ఇట్లా అయస్కాంత క్షేత్రంలో మార్పు చెందిన సన్నని ద్రవ మట్టం ఎత్తు h ని చలసూక్ష్మదర్సిని సహాయంతోతెలుసుకుంటారు. ద్రవ సాంద్రత p, గురుత్వత్వరనము g అయితే క్షేత్రబలంవల్ల ద్రవమట్టం మీద కలిగిన పీడనం మార్పు hpg అవుతుంది. పై సమీకరణము 1 ని అనుసరించి పీడనం మార్పును క్రింది విధంగా సూచించవచ్చు. ఇక్కద x1 ద్రవంససెప్టబిలిటీ, x2 ద్రవంపై వున్న వాయువు ససెప్టబిలిటీని సూచిస్తాయి. x2 విలువ చాలా స్వల్పం కాబట్టి దీనిని ఉపేక్షించవచ్చు. ద్రవం ససెప్టబిలిటీ x1= 2 h p g/H 2
మూలాలు
వర్గం:అయస్కాంతత్వం
టి.కె.జయరామ అయ్యర్
విశేషాలు
ఇతడు తమిళనాడు రాష్ట్రం, తంజావూరు జిల్లా, కుట్టాలం గ్రామంలో 1894, మే 18వ తేదీన కుప్పుస్వామి అయ్యర్, ధర్మాంబ దంపతులకు జన్మించాడు. ఇతని తండ్రి కుప్పుస్వామి అయ్యర్ వాయులీన విద్వాంసుడు, సంస్కృత పండితుడు, హరికథా కళాకారుడు. ఇతని తమ్ముడు టి.కె.బాలగణేశ అయ్యర్ వేణుగాన కళాకారుడు. ఇతని మేనల్లుడు బి.దక్షిణామూర్తి, మేనకోడలు బి.జ్ఞానాంబాళ్ వాయులీన విద్వాంసులు.
ఇతడు బాల్యం నుండే తండ్రి వద్ద వయోలిన్ నేర్చుకున్నాడు. అలాగే అనయంపట్టి సుబ్బయ్యర్ వద్ద జలతరంగం నేర్చుకున్నాడు. ఇతడు శీర్కాళిలో 1911లో మెట్రిక్యులేషన్ పూర్తి చేశాడు. తరువాత మనప్పరై, మదురైలలో ప్రభుత్వోద్యోగిగా పనిచేశాడు. మదురైలో పనిచేస్తున్నప్పుడు ఇతడు నాదస్వర విద్వాంసుడు పొన్నుస్వామి పిళ్ళై నుండి ప్రేరణ పొంది సంగీతం పట్ల ఆసక్తిని పెంపొందించుకున్నాడు. క్రమేణా అగ్రశ్రేణి విద్వాంసులకు వాయులీన సహకారం అందించడం ప్రారంభించాడు. 1921లో ఇతడు ఉద్యోగానికి రాజీనామా చేసి పూర్తిస్థాయి సంగీత కళాకారుడిగా జీవితాన్ని ప్రారంభించాడు.
ఇతడు ఉమయల్పురం స్వామినాథ అయ్యర్, అరియకుడి రామానుజ అయ్యంగార్, సెమ్మంగుడి శ్రీనివాస అయ్యర్, హరికేశనల్లూరు ముత్తయ్య భాగవతార్, కుంభకోణం రాజమాణిక్యం పిళ్ళై వంటి మహామహులతో కలిసి కచేరీలలో పాల్గొన్నాడు. ఇతడు వాయులీనంలో మాలకోట్టై గోవిందస్వామి పిళ్ళై శైలిని అనుసరించేవాడు. క్రమంగా తనకంటూ ఒక కొత్త శైలిని అలవరచుకున్నాడు. 1943లో ఇతడు త్రివేండ్రం స్వాతి తిరునాళ్ సంగీత కళాశాలలో ప్రొఫెసర్‌గా చేరాడు. ఇతనికి తన మాతృభాష తమిళంతో పాటు సంస్కృతం, తెలుగు, మలయాళం, ఇంగ్లీషు భాషలలో ప్రావీణ్యం ఉంది. 1946లో ఆకాశవాణి తిరుచిరాపల్లి కేంద్రంలో సంగీత విభాగంలో చేరి అనేక కార్యక్రమాలను  నిర్వహించాడు. తరువాత ఇతడు ఢిల్లీ కేంద్రానికి బదిలీ అయ్యి కర్ణాటక సంగీత వాద్యబృందానికి బాధ్యుడిగా వ్యవహరించాడు. ఇతడు మేఘదూతం, ఋతుసంహారం, అభిజ్ఞాన శాకుంతలం వంటి నృత్య రూపకాలకు సంగీతాన్ని సమకూర్చాడు. 1857 సిపాయీల తిరుగుబాటు శతవార్షికోత్సవాల సందర్భంగా "జ్వాలాముఖి" అనే ప్రత్యేక సంగీతకార్యక్రమాన్ని రూపొందించాడు. ఆకాశావాణి ఉద్యోగం నుండి పదవీ విరమణ పొందాక కూడా దానికి సలహాదారుగా సేవలను అందించాడు. ఇతడు ఢిల్లీలోని త్యాగబ్రహ్మ సభకు, మ్యూజిక్ క్లబ్‌కు వ్యవస్థాపక అధ్యక్షుడిగా ఉన్నాడు.
ఇతడు మంచి సంగీత గురువు కూడా. ఇతడు అనేక మంది శిష్యులను సంగీత విద్వాంసులుగా తీర్చిదిద్దాడు. ఇతని శిష్యులలో కోవై బి.దక్షిణామూర్తి, బి.జ్ఞానాంబాళ్, తిరువెల్లూర్ సుబ్రహ్మణ్యం, వి.కె.వెంకటరామానుజన్, చారుబాల, అఖిలా కృష్ణన్, మణి కృష్ణస్వామి మొదలైన వారున్నారు. డి.కె.పట్టమ్మాళ్ కూడా ఇతని వద్ద కొంత కాలం వయోలిన్ నేర్చుకుంది.
1960లో మద్రాసు సంగీత అకాడమీ ఇతడికి సంగీత కళానిధి పురస్కారాన్ని అందజేసింది. 1963లో కేంద్ర సంగీత నాటక అకాడమీ అవార్డును ఇతడు గెలుపొందాడు. ​ ఇతడు 1971, జూన్ 20 తేదీన మరణించాడు.
మూలాలు
వర్గం:1894 జననాలు వర్గం:వాయులీన విద్వాంసులు వర్గం:ఆకాశవాణి ఉద్యోగులు వర్గం:సంగీత కళానిధి పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు వర్గం:1971 మరణాలు
వేదాయపాలెం రైల్వే స్టేషను
వేదాయపాలెం రైల్వే స్టేషను  (స్టేషన్ కోడ్: VDE), భారతదేశంలోని ఆంధ్ర ప్రదేశ్ రాష్ట్రంలో ఉన్న నెల్లూరు జిల్లా లో నెల్లూరుకు సేవలు అందిస్తుంది.
చరిత్ర
విజయవాడ-చెన్నై లింక్ 1899 సం.లో స్థాపించబడింది.. చీరాల-ఏలూరు విభాగం 1980-81 సం.లో దీని విద్యుద్దీకరణ జరిగింది.
స్టేషను
వేదాయపాలెం స్టేషన్లో 2 ప్లాట్‌ఫారములు ఉన్నాయి. రోజువారీ 20 రైళ్లు, ఈ స్టేషను గుండా వెళతాయి.
సదుపాయాలు
వేదాయపాలెం స్టేషను కంప్యూటరైజ్డ్ రిజర్వేషన్ సౌకర్యాలు (భారతదేశం అంతటా అనుసంధానంతో), వేచి ఉన్న గది, రిటైర్ రూమ్, లైట్ రిఫ్రెష్మెంట్ సౌకర్యాలు, పుస్తక దుకాణములు ఉన్నాయి. దక్షిణ మధ్య రైల్వే ఇటీవల ఈ స్టేషన్లో ఆటోమేటిక్ టికెట్ వెండింగ్ మెషీన్స్ (ATVM) లు ఇన్స్టాల్ చేసింది.
మూలాలు
వర్గం:ఆంధ్రప్రదేశ్ రైల్వే స్టేషన్లు వర్గం:విజయవాడ రైల్వే డివిజను వర్గం:విజయవాడ రైల్వే డివిజను స్టేషన్లు వర్గం:దక్షిణ మధ్య రైల్వే స్టేషన్లు
అర్చన శర్మ (వృక్షశాస్త్రవేత్త)
అర్చన శర్మ (Archana Sharma ) (జననం : 1932 ఫిబ్రవరి 16- మరణం: 14-జనవరి -2008) ప్రఖ్యాత భారతీయ వృక్షశాస్త్రజ్ఞురాలు, సైటోజెనిటిస్ట్, సెల్ బయాలజిస్ట్, సైటోటాక్సికాలజిస్ట్. పునరుత్పత్తి జాతులు, రకాల అధ్యయనాలు, వయోజన న్యూక్లియైలలో కణ విభజన, ఉద్దీపన, మొక్కల వివిధ కణజాలాలలో పాలిథిన్, పుష్పించే మొక్కల కణ వర్గీకరణ, నీటిలో ఆర్సెనిక్ ప్రభావాలు విస్తృతంగా ఆమె సేవలను అందించింది.
వృత్తి
1967లో, శర్మ కలకత్తా యూనివర్శిటీలో లెక్చరర్‌గా చేరారు, తర్వాత 1972 లో కలకత్తా విశ్వవిద్యాలయంలో సెల్ అండ్ క్రోమోజోమ్ రీసెర్చ్ సెంటర్ ఆఫ్ అడ్వాన్స్‌డ్ స్టడీస్‌లో జెనెటిక్స్ ప్రొఫెసర్ అయ్యారు. 1981 సంవత్సరంలో ప్రొఫెసర్, 1983 సంవత్సరంలో తర్వాత వృక్షశాస్త్ర విభాగాధిపతిగా పదోన్నతి పొందింది.
అవార్డులు
అర్చన శర్మ భారత ప్రభుత్వం నుంచి పద్మ భూషణ్ పురస్కారం, శాస్త్రవేత్తల అవార్డులను పొందినది.
రచనలు -ప్రచురణలు
అర్చన శర్మ ఆమె వృత్తిలో సుమారు శర్మ 300 నుండి 400 పరిశోధనా పత్రాలను, 10 పుస్తకాలను ప్రచురించారు. ఆమె ముఖ్యంగా న్యూక్లియస్ ( న్యూక్లియస్, సైటోలజీ, సంబంధిత అంశాల ) జర్నల్స్ స్థాపకురాలు. ఈ జర్నల్ లో సైటాలజీ సంబంధిత అంశాల ఉంటాయి 2007 సంవత్సరం వరకు దాని సంపాదకురాలిగా వ్యవహరించింది. సి.ఆర్.సి ప్రెస్, ఆక్స్ ఫర్డ్ వంటి ప్రచురణకర్తలు ఆమె పుస్తకములను ముద్రించారు, వీరి కోసం ఆమె బహుళ రచనలకు సంపాదకత్వం వహించింది.
అర్చన శర్మ 2014 జనవరి 14 న మరణించారు.
మూలాలు
వర్గం:భారతీయ మహిళా శాస్త్రవేత్తలు వర్గం:మహిళా శాస్త్రవేతలు వర్గం:1932 జననాలు వర్గం:2008 మరణాలు వర్గం:వృక్ష శాస్త్రవేత్తలు వర్గం:వృక్ష శాస్త్రము వర్గం:20వ శతాబ్ద భారతీయ శాస్తవేత్తలు
స్వామి (1977 సినిమా)
స్వామి 1977లో విడుదలైన హిందీ చలనచిత్రం. 1949లో వచ్చిన బెంగాళీ సినిమా స్వామి అధారంగా బసు ఛటర్జీ దర్శకత్వం వహించిన ఈ చిత్రంలో షబానా అజ్మీ, విక్రమ్, గిరీష్ కర్నాడ్, ఉత్పల్ దత్ తదితరులు నటించగా హేమా మాలిని, ధర్మేంద్ర అతిథి పాత్రల్లో కనిపించారు. దహిసార్, దహిసర్ నది పరివాహక ప్రాంతంలో దీనిని చిత్రీకరించారు.
కథ
"సౌదామిని" (షబానా అజ్మీ) సాహిత్యం ఉన్న మక్కువతో ఉన్నత విద్యను చదవాలనుకుంటున్న గ్రామీణ యువతి. తన ఆశయాన్ని మేనమాయ (ఉత్పల్ దత్) కూడా సమర్ధిస్తుంటాడు. కానీ సౌదామిని తల్లి (సుధా శివపురి)కి తన కూతురుకి పెళ్ళిచేయాలనుకుంటుంది. పక్కింట్లో ఉంటూ తన మేనమామకోసం కలకత్తా నుండి పుస్తకాలు తెచ్చిస్తున్న జమిందారు కుమారుడు నరేంద్ర (విక్రమ్) ని సౌదామిని ప్రేమిస్తుంది. కానీ, సమీప గ్రామానికి చెందిన గోధుమ వ్యాపారి "ఘన్శ్యామ్" (గిరీష్ కర్నాడ్) తో సౌదామిని ఇష్టానికి వ్యతిరేకంగా వివాహం జరుగుతుంది. సౌదామినికి అత్తవారింట్లో ఎలాంటి అనుభవాలు ఎదురయ్యాయి, ఆమె కొత్తఇంటిలో జీవితానికి అలవాటు పడటానికి ఎలా కష్టపడిందన్నది మిగతా సినిమా.
ఇతర లంకెలు
వర్గం:హిందీ సినిమా వర్గం:గిరీష్ కర్నాడ్ చిత్రాలు వర్గం:షబానా అజ్మీ నటించిన సినిమాలు
పి.వెంక‌ట్రామి రెడ్డి
జననం, విద్యాభాస్యం
వెంక‌ట్రామి రెడ్డి 21 సెప్టెంబర్ 1962లో తెలంగాణ రాష్ట్రం, పెద్దపల్లి జిల్లా,  ఓదెల మండలం, ఇందుర్తి గ్రామంలో పరుపాటి రాజిరెడ్డి, పుష్పలీల దంపతులకు జన్మించాడు. ఆయన డిగ్రీ పూర్తి చేశాడు.
వృత్తి జీవితం
పి.వెంక‌ట్రామి రెడ్డి 1996లో గ్రూప్‌-1 ఉద్యోగం సంపాదించి ఉమ్మడి ఆంధ్రప్రదేశ్ రాష్ట్రంలో బందర్‌, చిత్తూరు, తిరుపతిలో ఆర్డీవోగా పని చేశాడు. ఆయన 2002 నుండి 2004 వరకు మెదక్‌ ఉమ్మడి జిల్లా డ్వామా పీడీగా పని చేశాడు. వెంకట్రామి రెడ్డి హుడా సెక్రటరీగా, జిహెచ్‌ఎంసి జోనల్ కమిషనర్‌గా పని చేసి 2007లో ఐఏఎస్‌ హోదా పొందాడు. ఆయన 24, మార్చి 2015 నుంచి 10, అక్టోబర్‌ 2016 వరకు ఉమ్మడి మెదక్ జిల్లా జాయింట్‌ కలెక్టర్‌గా పని చేసి తెలంగాణ రాష్ట్రంలో జిల్లాల పునర్విభజన తరువాత 11 అక్టోబర్, 2016న  సిద్దిపేట జిల్లా కలెక్టర్‌గా బాధ్యతలు చేపట్టాడు.
పి.వెంక‌ట్రామి రెడ్డి 2018 సార్వత్రిక ఎన్నికల సమయంలో 8 నెలల పాటు సిరిసిల్ల కలెక్టర్‌గా, తర్వాత సిద్దిపేట కలెక్టర్, 2020 దుబ్బాక ఉప ఎన్నికల సమయంలో 15 రోజుల పాటు సంగారెడ్డి కలెక్టర్‌గా విధులు నిర్వహించి, ఎన్నికల అంతరం తిరిగి సిద్దిపేట జిల్లా కలెక్టర్‌గా బాధ్యతలు చేపట్టి నవంబర్ 15, 2021న ఐఎఎస్ ఉద్యోగం నుంచి స్వచ్ఛంద పదవీ విరమణ చేశాడు.
రాజకీయ జీవితం
వెంకట్రామి రెడ్డి టిఆర్ఎస్ ప్రభుత్వం ప్రజల కోసం ఎంతో కృషి చేస్తోందని, అభివృద్ధిలో తాను కూడా భాగస్వామ్యం కావాలని ఉద్యోగానికి రాజీనామా చేసి 2021 నవంబర్ 16న తెలంగాణ రాష్ట్ర సమితి పార్టీలో చేరాడు. ఆయన నవంబర్ 2021లో జరిగే తెలంగాణ శాసనమండలి ఎన్నికల్లో ఎమ్మెల్యే కోటాలో టిఆర్ఎస్ ఎమ్మెల్సీ అభ్యర్థిగా ఖరారై,  నవంబర్ 22న ఎమ్మెల్సీగా ఎన్నికయ్యాడు.
ఘర్షణ (1988)
మూలాలు
వర్గం:1988 తెలుగు సినిమాలు వర్గం:అమల నటించిన సినిమాలు వర్గం:డిస్కో శాంతి నటించిన సినిమాలు వర్గం:మణిరత్నం దర్శకత్వం వహించిన చిత్రాలు
గొబ్బూరి వెంకటానంద రాఘవరావు
గొబ్బూరి వెంకటానంద రాఘవరావు తొలి తెలుగు ఖగోళ శాస్త్ర గ్రంథ రచయిత.
పరిశోధనలు
శతాబ్దాల నాటి ప్రాచీనులందించిన శాస్త్రవిజ్ఞానంతో ఎన్నెన్నో నూతన అంశాలను ఆవిష్కరించారు. ఖగోళంలోని అంశాలను పౌరాణిక పాత్రలలో ముడిపెట్టి చెప్పిన ప్రాచీన శాస్త్రవేత్తలు, కవులను తన పరిశోధనలకు ఆదర్శంగా ఎంచారు. వారు పాలపుంతను పాలసముద్రమని అభివర్ణిస్తూ, విష్ణువు పాదాల దగ్గర పుట్టిన దివిజగంగ ఆకాశంలో పయనించి శివుని తలమీద వర్షించిందని చెప్పారు. పాలపుంత ఎగువభాగంలో ఒక మూలన ఉన్న ప్రధాన నక్షత్రం విష్ణువు అనే దేముడి నామం కలిగినది. పాలపుంత దిగువభాగంలో చివరలో ఉన్న ప్రధాన నక్షత్రం ఆరుద్ర. ఇది శివుడి పేరు కలిగిఉన్నది. ఈ రెండు సక్షత్రాల నడుమ "హంస" పేరు కలిగిన నక్షత్రం ఒకటి ఉన్నది. హంసకు ఎడమ భాగమున ఉన్నది క్షీరసముద్రమనీ, రెండవ వైపున ఉన్నది దివినుండి భువికి చేరిన గంగ అనీ చెప్పారు. ఈ అంశాలన్నిటినీ రాఘవరావు పరిశీలించి, అధ్యయనం చేసి, ఆ పాలనూ, నీళ్ళను వేరుచేసే హంసతో సహా ఖగోళ చిత్రపటాన్ని తయారుచేసి "భారతి" సాహిత్య మాసపత్రిక (1920 దశకం) లో ప్రచురించారు. ఖగోళ శాస్త్రాన్ని గురించి చిరకాలం పరిశోధనలు చేసి కనుగొన్న వాటిని వేదాల్లోనూ, తైత్తరీయ సంహిత లోనూ, పురాణాలలోనూ, మహాభారతంలోనూ నర్మగర్భితంగా ఉన్న అంశాలతో సమన్వయం చేసి, అధ్భుతమైన విషయాలను ఆవిష్కరింపజేస్తూ "జ్యోతిర్వేదం" పేరుతో తొలి తెలుగు ఖగోళ శాస్త్ర గ్రంథాన్ని ప్రచురించారు. ఇది కేవలం శాస్త్ర గ్రంధమే గాని, జ్యోతిష గ్రంథం కాదు. స్క్రిప్చర్స్ ఆఫ్ ది హెవెన్స్ ఆంగ్ల గ్రంథ రచనను, నక్షాత్రములు, చుక్కల శుద్ధి మొదలైన గ్రంథాలను రాశారు. జ్యోతిర్వేదమును, ఆంగ్ల గ్రంధాన్ని తెలుగు విశ్వవిద్యాలయం వారు పరిష్కరించి పునర్ముద్రించారు.
ఆయన అక్టోబరు 10 1958 న మరణించారు.
ఇతర లింకులు
వర్గం:తెలుగువారిలో శాస్త్రవేత్తలు వర్గం:1892 జననాలు వర్గం:1958 మరణాలు వర్గం:ఖగోళ శాస్త్రవేత్తలు వర్గం:తెలుగు రచయితలు వర్గం:విజయనగరం జిల్లా శాస్త్రవేత్తలు వర్గం:విజయనగరం జిల్లా రచయితలు
కె.ఎన్.చిన్నస్వామి అయ్యర్
కె.ఎన్.చిన్నస్వామి అయ్యర్ ఒక వాయులీన విద్వాంసుడు.
విశేషాలు
ఇతడు 1888లో ఒక కర్ణాటక సంగీత విద్వాంసుల కుటుంబంలో నరస అయ్యర్, అఖిలాండామ్మాళ్ దంపతులకు జన్మించాడు. ఇతడు వయోలిన్ వాదనను మొదట తన తండ్రి వద్ద, తరువాత తన సోదరుడు దేవుడు అయ్యర్ వద్ద నేర్చుకున్నాడు. ఇతడు సోలో ప్రదర్శనలతో పాటు అగ్రశ్రేణి సంగీత విద్వాంసుల కచేరీలకు ప్రక్క వాద్యం అందించాడు. ఇతడు భారతదేశంలోని అన్ని ముఖ్యపట్టణాలలో, మలయా, సిలోన్, బర్మా దేశాలలో తన కచేరీలను ఇచ్చాడు. 1904లో మైసూరు మహారాజు ఇతడిని సన్మానించాడు. 1950లో మద్రాసు సంగీత అకాడమీ ఇతనికి సంగీత కళానిధి పురస్కారాన్ని ప్రదానం చేసింది. 1964లో కేంద్ర సంగీత నాటక అకాడమీ ఇతడికి సంగీత నాటక అకాడమీ అవార్డును ప్రకటించింది.
బయటి లింకులు
వర్గం:1882 జననాలు వర్గం:వాయులీన విద్వాంసులు వర్గం:సంగీత కళానిధి పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు వర్గం:1967 మరణాలు
జన్యు మార్పిడి ఆహారపదార్ధములు
జన్యు మార్పిడి ఆహారపదార్ధములు, Genitically Modified foods
ప్రతి జీవీ మౌలిక లక్షణాలు అన్నీ కూడా డిఎన్‌ఏలో నిక్షిప్తమైవుంటాయి. ప్రతి కణ మూలంలోనూ ఈ డిఎన్‌ఏ వుంటుంది. జన్యు పటంగా మనం పేర్కొనే డిఎన్‌ఏను అర్ధం చేసుకోవడం లేదా గుర్తించడం అన్నది ఇటీవలే మానవుడికి సాధ్యమైంది. ఈ డిఎన్‌ఏలో ఉండే జన్యువులే ఒక జీవి శరీరానికి అవసరమైన ప్రక్రియను కొనసాగించడానికి దోహదం చేస్తాయి. ప్రొటీన్లు ఉత్పత్తి చేయాలన్నా, రసాయన ప్రక్రియను నియంత్రించాలన్నా అందుకు ప్రధాన ఆధారం జన్యువులే. అసలు ఏ జన్యువు ఏరకమైన విధులను ఒక జీవి శరీరంలో నిర్వహిస్తుందన్నదిన ఇప్పటికే సోదాహరణగా శాస్తవ్రేత్తలు రుజువు చేసారు. ఇప్పుడు బాసిల్లస్ తురుంజెనిసిస్‌పై పరిశోధలు జరిపిన శాస్తవ్రేత్తలు అందులో ఒక రకమైన ప్రొటీన్‌ను ఉత్పత్తి చేసే జన్యువువుందని గుర్తించారు. ఆ జన్యువు కొన్ని రకాల చీడపురుగులకు ప్రాణాంతకమవుతుందనే విషయాన్ని గుర్తించారు. ఈరకమైన పురుగులు ప్రత్తి, వంకాయ పంటలను ప్రధానంగా నాశనం చేయడంతో వాటిని వదిలించుకునే ఉద్దేశంతోనే బీటీని ఈ పంటలకు విస్తరింప చేయాలని సంకల్పించారు. ఈ బాసిల్లస్ తురంజెనిసిస్ అనే బాక్టీరియా నుంచి జన్యువును తొలంగించి వాటిని ప్రత్తిలేదా వంకాయ మొక్కల డిఎన్‌ఏలో చేర్చడం ద్వారా వాటి పోషక విలువలను పెంచడంతో పాటు దిగుబడిని ఇనుమడించవచ్చని శాస్తవ్రేత్తలు చెబుతున్నారు. ఈ రకంగా జన్యుపరంగా సవరించిన కణం ఆ మొక్కలో పెరుగుతుంది. దాని విత్తనాలు కూడా పంటలను ధ్వంసం చేసే చీడలను నిరోధించగలికే శక్తిని సంతరించుకుంది. ఈ మొక్కలను తినడానికి ప్రయత్నించే చీడపురుగులు అందులోని ప్రతికూల బాక్టీరియా సోకి మరణిస్తాయి. ఆ విధంగా పంటకు పంటా వస్తుంది. దిగుబడికి దిగుబడీ వుంటుంది. లాభానికి లాభం వస్తుంది. ఇవీ బీటీ వల్ల, జిఎం ఉత్పత్తుల వల్ల కలిగే ప్రయోజనాలంటూ అంతర్జాతీయ ఉత్పాతదక సంస్థలు, బహుళజాతి సంస్థలు నమ్మబలుకుతున్నాయి. అలాగే సంప్రదాయకంగా మనం ఉపయోగించే బంగాళా దుంపలు మరింత తియ్యగా మారడానికి, బియ్యంలో విటమిన్ ఎ శాతం పెరగడానికి ఈ జన్యుపరమైన మార్పులే దోహదం చేస్తాయని చెబుతున్నారు. 1996లో జిఎం ఉత్పత్తులను ప్రవేశపెట్టినప్పటి నుంచి అనేక దేశాలు ఈ పద్ధతినే అవలంబిస్తూ తన ఆహార, అవసరాలను తీర్చుకుంటున్నాయి. ప్రస్తుతం 26 దేశాల్లో జిఎం విత్తనాల వినియోగం గణనీయంగా పెరిగింది. దాదాపు 125 మిలియన్ హెక్టార్ల నెలలో జిఎం పంటలే పండుతున్నాయంటే పరిస్థితి ఎంతగా మారిందో అర్ధం చేసుకోవచ్చు. ప్రపంచ వ్యాప్తంగా సాగులో ఉన్న 150 బియన్ హెక్టార్ల వ్యవసాయ భూమిలో దాదాపు 8 శాతం ఈ జిఎం పంటలకే పరిమమైందన్న మాట. ముఖ్యంగా ఉత్తర, దక్షిణ అమెరికాల్లోని అనేక దేశాల్లో ఎక్కువగా ఈ రకమైన పంటలపైనే ఆధారపడ్టాయి. సోయాబిన్, మొక్కజొన్న వంటివి ఇక్కడ వినియోగంలోకి వచ్చిన పంటలు.
సగానికి పైగా జిఎం ఉత్పత్తులు అమెరికాలోనే వుండడం గమనార్హం. ఐరోపా యూనియన్‌లో అయితే కేవలం ఏడు దేశాలు మాత్రమే జిఎం ఉత్పత్తులను అనుమతించాయి. అనియంత్రిత వ్యవసాయ పద్ధతులపై ఐరోపా యూనియన్ నిషేధం కూడా విధించింది. ఆఫ్రికాలో కేవలం మూడు దేశాలు, భారత్, చైనా సహా ఆసియాలో మూడు దేశాలు జిఎం పంటలను అనుమతించాయి. భారత్ విషయానికి వస్తే 7.6 మిలియన్ హెక్టార్ల పంట పొలాలు జిఎం పరిధిలోకి వచ్చాయి. అంటే ఇక్కడ ఎక్కువగా జిఎం పంటలనే పండిస్తున్నారు. అయితే బీటీ కాటన్‌తోపోలిస్తే బీటీ వంకాయకు సంబంధించి అనూహ్యరీతిలో ప్రతిస్పందన వచ్చింది. దీన్ని వాణిజ్యపరమైన వినియోగంలోకి తీసుకొస్తే ప్రమాదకరమన్న వాస్తవాన్ని ప్రభుత్వం గుర్తించడానికి వారాల తరబడి నిరసనలు, ప్రదర్శనలు చేయాల్సి వచ్చింది. బయోటెక్నాలజీని అనుమతించకూడదని ఎవరూ అనరు గానీ సరైన పరిశోధనలు లేకుండా అధ్యయనం లేకుండా బహుళజాతి సంస్థల ఒత్తిళ్ళకు తలొగ్గి ప్రజారోగ్యాన్ని దెబ్బతీసే ప్రయత్నం ఎవరు చేసినా క్షమార్హం కాదు. విచక్షణ, వాస్తవికత అన్నది ఏ నిర్ణయానికైనా గీటురాయి కావాలి. బీటీ ప్రత్తి విషయంలో ఇంతగా నిరసనలు తలెత్తపోవడానికి కారణం అది ఆహార పంట కాకపోవడమే. కానీ వంకాయను కూడా వక్రంగా మార్చే ప్రయత్నం చేస్తే ఎవరూ సహించే పరిస్థితి వుండదు. బయోటెక్నాలజీ ప్రజలకు ఉపయుక్తం కావాలి. అప్పుడే దానికి సార్థకత. జిఎమ్ పంటలను పరీక్షించే సదుపాయాలు లేవు : జన్యు మార్పిడి పంటల వల్ల కలిగే మేలు లేదా కీడును అంచనా వేసేందుకు వీలుగా జీవసురక్షిత పరీక్షలు నిర్వహించడానికి వీలైన సదుపాయాలు దాదాపు వంద అభివృద్ధి చెందుతున్న దేశాల్లో లేవని అమెరికాకు చెందిన మేధావులు అభిప్రాయపడుతున్నారు. మానవుల ఆరోగ్యం, జీవ వైవిధ్యంపై కలిగించే దుష్పరిణామాలను అంచనా వేయడానికి అనువైన సాంకేతిక పరిజ్ఞానం ఆయా దేశాల్లో అందుబాటులో లేదని వారు స్పష్టం చేస్తున్నారు. చాలా దేశాలు జిఎం పంటలు పండించడానికి ముందుకు వస్తున్నప్పటికీ ఈ రంగంలో అభివృద్ధి చాలా నెమ్మదిగా సాగుతున్నదని వారు పేర్కొన్నారు. లాభాలు, ఖర్చులు, ప్రభావాలు, సాంకేతిక పరిజ్ఞానాన్ని వివియోగించడం వంటి వాటిల్లో ఆయా దేశాలు తగిన శ్రద్ధ వహించడం లేదని వారు చెబుతున్నారు. ఆయా దేశాలు సరళమైన, సమర్ధవంతమైన జీవ వైవిధ్య నియంత్రణ విధానాలను అనుసరించాల్సిన అవసరం ఎంతైనా వున్నదని వారు అభిప్రాయపడుతున్నారు. బిటి వంకాయపై వివిధ రాష్ట్రప్రభుత్వాలు, ఆరోగ్య కార్యకర్తలు వ్యతిరేకతను వ్యక్తం చేస్తున్న నేపథ్యంలో ఈ నివేదిక వెలువరించడం గమనార్హం. మూలము :బి. రాజేశ్వరప్రసాద్ -- ఆంధ్రభూమి దినపత్రిక
మూలాలు
వర్గం:ఆహార పదార్థాలు
నూజెళ్ళ రైల్వే స్టేషను
నూజెళ్ళ రైల్వే స్టేషను భారతీయ రైల్వేలు పరిధిలోని చిన్న రైల్వే స్టేషను. ఇది ఆంధ్ర ప్రదేశ్ రాష్ట్రములోని కృష్ణా జిల్లాలో నూజెళ్ళలో పనిచేస్తుంది. నూజెళ్ళ రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది. ఇది గుడివాడ-మచిలీపట్నం శాఖా రైలు మార్గము మీద ఉంది. ఈ స్టేషను గుడివాడ జంక్షన్ నకు 11 కి.మీ. దూరంలో ఉంది. ఇది దేశంలో 3773వ రద్దీగా ఉండే స్టేషను.
బయటి లింకులు
వర్గం:కృష్ణా జిల్లా రైల్వేస్టేషన్లు వర్గం:విజయవాడ రైల్వే డివిజను స్టేషన్లు వర్గం:భారతదేశపు రైల్వే స్టేషన్లు వర్గం:దక్షిణ మధ్య రైల్వే స్టేషన్లు
స్వప్న వాసవదత్తం
స్వప్న వాసవదత్తం అనేది భాసుడు రచించిన సంస్కృత నాటకం.లో నాయకుడు ఉదయనుడు. నాయిక వాసవదత్త. వాసవదత్తకూ ఉదయనునికీ వివాహమయినా కొన్ని రాజకీయకారణాలవల్ల ఉదయనునికి మరొ రాకుమారితో వివాహం అవసరమవుతుంది. మంత్రి యుగంధరుని ప్రణాళిక మేరకు వాసవదత్త అగ్ని ప్రమాదంలో మరణించినట్టుగ నటించి ఉదయనుని అంత:పురంలోనే ఉదయనునికి కూడా తెలియకుండా అగ్న్యాతంగా ఉంటుంది. ఒకనాడు వాసవదత్త విరహంతో బాధ పడుతున్న ఉదయనుడు ఉద్యానవనంలో నిద్రిస్తూ వాసవదత్త వచ్చినట్టు కలగంటూ ఉంటాడు. ఆ సమయంలో నిజంగానే వాసవదత్త అక్కడికి వస్తుంది. నిదరలో పలవరిస్తున్న ఉదయనుడు వాసవదత్త చెయ్యి పట్టుకుంటాడు.
ఇటువంటి నాటకీయమయిన పరిణామాలతో ఎంతో ఉత్కంఠతో సాగి చివరకు సుఖాంతమవుతుంది. కలలో కనిపించిన వాసవదత్త చివరికి నిజంగానే ప్రత్యక్షం కావడమే కథాంశం కనుక ఈ నాటకానికి స్వప్న వాసవదత్తం అని పేరు వచ్చింది.
కథ
వత్సదేశాన్ని కౌశాంబి రాజధానిగా ఉదయనుడు పరిపాలిస్తూండేవాడు. ఆయనకు ఎంతగానో ప్రేమించే భార్య వాసవదత్త, నమ్మకస్తుడైన మంత్రి యౌగంధరాయణుడు ఉంటారు. వత్సరాజు అంత:పురంలోనే ఎల్లప్పుడూ వాసవదత్తను విడవకుండా రాజ్యనిర్వహణ అలక్ష్యం చేయడంతో శత్రురాజైన ఆరుణి చేతిలో రాజ్యాన్ని కోల్పోతాడు. వాసవదత్త మోహం వల్లనే రాజ్యాన్ని కోల్పోయాడని, తిరిగి రాజ్యం పొందాలంటే వాసవదత్తకు దూరంగా ఉండాలని భావించి యౌగంధరాయణుడు ఓ పథకం పన్నుతాడు. దాని ప్రకారం వాసవదత్త అగ్ని ప్రమాదంలో మరణించినట్టు అందరినీ నమ్మిస్తారు, శక్తిమంతమైన మగధ రాజ్యం యొక్క యువరాణి పద్మావతితో ఉదయనుడు వివాహం చేసుకోవాలి.
అజ్ఞాతంగా వాసవదత్తను అవంతిక అన్న మారుపేరుతో మగధ యువరాణి పద్మావతి పర్యవేక్షణలో ఉంచుతాడు మంత్రి. పద్మావతి, అవంతిక అనే పేరుతో ఉన్న వాసవదత్త సన్నిహితులవుతారు. అవంతిక భర్త విరహంతో దిగులు పడుతూంటుంది. మరోపక్క ఉదయనుడూ వాసవదత్తను మర్చిపోలేకపోతుంటాడు. ఉదయనుని గుణగణాలు విని, మగధ రాజు దర్శకుడు అతనికి పద్మావతినిచ్చి వివాహం చేయడానికి అంగీకరిస్తాడు. ఉదయనుడు ఈ వివాహానికి ఎలానో అంగీకరిస్తాడు, దాంతో వివాహం జరుగుతుంది. ఆ తర్వాత ఉదయనునికి అతని మొదటి భార్య వాసవదత్తపై ప్రేమ తగ్గలేదని పద్మావతికి తెలుస్తుంది. ఆ కలవరం వల్ల ఆమెకు తీవ్రమైన తలనొప్పి వస్తుంది.
కాలం
ఈ భాస కవి గుప్తుల కాలంకు సంబందించినవాడు
మూలాలు
వర్గం:తెలుగు నాటకాలు
అతిమధురం
అతిమధురము (ఆంగ్లం Liquorice) ఒక తియ్యని వేర్లు గల మొక్క.
అతిమధురం, Glycyrrhiza Glabra (liqcorice) Barks & root Plant
ఆయుర్వేద వైద్య విధానంలో అత్యంత తీయని రుచి కలిగి అత్యంత శక్తివంతమైన ఔషధాల్లో అతి మధురం అగ్రస్థానాన్ని పొందిందంటే అతిశయోక్తి కాదు. మధుయష్టి, యష్టి మధు, మధూకలాంటి వివిధ సంస్కృత నామాలతో వ్యవహరింప బడుతూ, హిందీలో ములేటిగా ప్రాచుర్యం పొందిన ఫాబేసి అనే వృక్ష కుటుంబానికి చెందిన మొక్క ఇది. దీని శాస్త్రీయ నామం 'గ్లయిసిరైజా గ్లాబ్రా'. ఈ మొక్కపై జరిగిన అధ్యయనాల్లో ఈ మొక్కలో గ్లయిసిరైజిక్‌ ఆమ్లం, గ్లూకోజ్‌, సుక్రోజ్‌, యాస్పిరాజిన, ఈస్ట్రోజెన్‌, స్టిరాయిడ్‌, సుగంధిత తైలం మొదలైన అంశాలున్నట్లు వెల్లడైంది. పంజాబ్‌ విశ్వ విద్యాలయానికి చెందిన శాస్త్రవేత్తలు అతి మధురం, గుమ్మడి, రోజు పూలు, సోపు గింజలు మొదలైన వాటితో ఒక ఔషధాన్ని రూపొం దించి, ఎలుకలపై ప్రయోగించి పరి శోధించారు. జీర్ణా శయంలోని వ్రణాన్ని మార్చడమే కాక, ఇతర ఆధునిక ఔషధాలతోపాటు దీనిని కూడా వాడటం వల్ల ఆ వ్రణం మానే ప్రక్రియ శీఘ్రతరమైనట్లు గుర్తించారు. అలాగే ఆధునిక ఔషధాల దుష్పరిణామాలు తగ్గడాన్ని కూడా గుర్తించారు. పచారి కొట్లలోను, ఆయుర్వేద ఔషధ విక్రయశాలల్లోనూ లభించే ఈ మొక్క వేళ్లు, వేళ్ల చూర్ణాన్ని ఔషధంగా ఉపయోగిస్తారు.
ఔషధోపయోగాలు(medical uses):
అతి మధుర చూర్ణంలో సగభాగం వచ చూర్ణం కలిపి పూటకు పావు స్పూను వంతున మూడు పూటుల తగినంత తేనెతో కలిపి తీసుకుంటే వివిధ రకాలైన దగ్గులు తగ్గుతాయి. అతిమధురం, అశ్వగంధ, శుంఠి చూర్ణాలను సమానంగా కలిపి ఉంచుకుని, అరస్పూను నుంచి ఒక స్పూను వరకూ అరకప్పు పాలతో కలిపి సేవిస్తుంటే కీళ్లు, కండరాల నొప్పులు, ఒంట్లో నీరసం తగ్గి హుషారుగా ఉంటారు. సోపు గింజల చూర్ణానికి రెట్టింపు అతి మధురం, పటికబెల్లం కలిపి ఉంచుకుని ఉదయం, సాయంత్రం ఒక స్పూను వంతున అరకప్పు నీటిలో కలిపి సేవిస్తే కడుపు ఉబ్బరం, దగ్గు, ఆయాసం, త్రేన్పులు తగ్గుతాయి. అతి మధుర చూర్ణాన్ని మూడు పూటలా పూటకు ఒక స్పూను వంతున అరకప్పు నీటిలో కలిపి సేవిస్తుంటే అధిక దాహం, ఎక్కిళ్లు, నోటిపూత, కడుపులో మంట, అధిక వేడి, చర్మంపై వచ్చే దద్దుర్లు తగ్గుతాయి. అరకప్పు పాలలో కలిపి సేవిస్తుంటే బాలింతల్లో స్తన్యవృద్ధి జరుగుతుంది. బియ్యం కడుగు నీళ్లతో సేవిస్తే నోరు, ముక్కు మొదలైన భాగాలనుంచి కారే రక్తస్రావం, స్త్రీలలో అధిక బహిష్టు రక్తస్రావం తగ్గుతాయి. జీర్ణాశయ, గర్భాశయ, శ్వాసకోశ వ్యాధులకు వాడే ఔషధాల్లో అతి మధురాన్ని ఒక అనుఘటకంగా ఉపయోగిస్తారు. అతి మధుర చూర్ణంతో పళ్లు తోముకుంటే పిప్పిపళ్లు, చిగుళ్లనుంచి రక్తస్రావం, నోటి పుళ్లు, నోటి దుర్వాసన తగ్గుతాయి. అతి మధుర చూర్ణం, ఎండు ద్రాక్ష సమానంగా కలిపి దంచి ముద్ద చేసి ఉంచుకుని, రోజూ రెండుసార్లు పూటకు పది గ్రాముల చొప్పున చప్పరించి కప్పు పాలు సేవిస్తుంటే స్త్రీలలో రక్తహీనత వల్ల కలిగే నీరసం, ఆయాసం, అలసట, గుండె దడ, మలబద్ధకం తగ్గు తాయి. రుతురక్తం సక్రమంగా పద్ధతిలో, సరైన ప్రమాణంలో వెలువడుతుంది. అధిక రుతుస్రావం తగ్గు తుంది. సుఖ ప్రధమైన నిద్ర కలుగుతుంది. అతి మధురం, ఆకుపత్రి చూర్ణాలను సమానంగా కలిపి ఒక స్పూను వంతుగా రోజూ రెండుపూటలా అరకప్పు పాలతో కలిపి సేవిస్తుంటే మనో వ్యాకులత తగ్గి మనో నిబ్బరం, మానసిక ప్రశాంతత, మానసిక ఉత్తేజం కలుగుతాయి. అతి మధుర చూర్ణాన్ని గాయాలు, వ్రణాలు, పుళ్లపై చల్లుతుంటే రక్తస్రావం తగ్గి శీఘ్రంగా మానుతాయి. అతి మధురం, కరక, తాని, ఉసిరిక చూర్ణాలను సమానంగా కలిపి ఉంచుకుని, ఉదయం, సాయంత్రం రెండుపూటలా సేవిస్తుంటే నేత్ర దోషాలు తగ్గి కంటి చూపు మెరుగవుతుంది. అతి మధురం, సరస్వతి ఆకు, అశ్వగంధ, పటిక బెల్లం చూర్ణాలను సమానంగా కలిపి రెండుపూటలా పావుస్పూను నుంచి స్పూను వరకూ మోతాదుగా అరకప్పు పాలతో సేవిస్తుంటే మెదడుపై ప్రభావం చూపి మతి మరుపు తగ్గి జ్ఞాపకశక్తి, ఏకాగ్రత పెరుగుతాయి. అతి మధురం, అశ్వగంధ చూర్ణాలను సమానంగా కలిపి ఉంచుకుని, గ్లాసు పాలలో ఒక స్పూను చూర్ణం, ఒక స్పూను వంటున పటికబెల్లం పొడి, నెయ్యి, తేనె కలిపి రోజూ ఒకటి రెండుసార్లు తాగుతుంటే పురుషుల్లో లైంగిక సామర్థ్యం పెరుగడమే కాక, లైంగిక కార్యం తరువాత కలిగే నీరసం, నిస్సత్తువ, కండరాలు బిగదీసుకున్నట్లు ఉండే ఇబ్బందులు తొలగుతాయి.
మధుమేహ వ్యాధిగ్రస్తులు అతి మధురం వాడే విషయంలో వైద్యుల సలహాలను అనుసరించాల్సి ఉంటుంది. --డాక్టర్‌ చిట్టిభొట్ల మధుసూదన శర్మ ఆయుర్వేదిక్‌ ఫిజిషియన్‌, నంద్యాల
మూలాలు
వర్గం:ఫాబేసి
రాహుల్ ఖన్నా
రాహుల్ ఖన్నా (జననం 20 జూన్ 1972) భారతదేశానికి చెందిన సినిమా నటుడు, విజే, రచయిత. ఆయన నటుడు, రాజకీయ నాయకుడు వినోద్ ఖన్నా పెద్ద కుమారుడు, అక్షయ్ ఖన్నా కు అన్నయ్య.
రచనలు
ఖన్నాకు తన సొంత బ్లాగ్ కోసం హాస్యభరితమైన రచనలు రాయడమే కాకుండా, ఆయన రచనలు & వ్యాసాలు హార్పర్స్ బజార్ ఇండియా, వోగ్ ఇండియా, కాస్మోపాలిటన్ (మ్యాగజైన్) ఇండియా, ఎల్లే (ఇండియా), GQ ఇండియా, మేరీ క్లైర్ ఇండియా, ది టైమ్స్ ఆఫ్ ఇండియా, డెక్కన్ హెరాల్డ్, ది హఫింగ్టన్ పోస్ట్ ఇండియా లాంటి  వార్తాపత్రికలు, మ్యాగజైన్‌లు & వెబ్‌సైట్‌లలో ప్రచురించబడ్డాయి.
బయటి లింకులు
వర్గం:1972 జననాలు వర్గం:భారతీయ సినిమా నటులు
శివ్వారం వన్యప్రాణుల అభయారణ్యం
శివ్వారం వన్యప్రాణుల అభయారణ్యం తెలంగాణ రాష్ట్రం, మంచిర్యాల జిల్లా, జైపూర్ మండలం, శివ్వారం గ్రామ సమీపంలో ఉన్న వన్యప్రాణుల అభయారణ్యం. ఇది మంథని నుండి 10 కి.మీ., పెద్దపల్లి నుండి 40 కి.మీ., కరీంనగర్ నుండి 80 కి.మీ., గోదావరిఖని నుండి 30 కి.మీ. దూరంలో ఉంది.
చరిత్ర
కాకతీయుల కాలంనాటి ఈ మడుగు 9 కి.మీ. వెడల్పు, 29 కి.మీ. పొడవు, 20 మీ. లోతులో ఉంటుంది. గోదావరి సజీవధార వల్ల ఇక్కడ బురద నేల మొసళ్లు అధికంగా ఉంటాయి. బురద నేల మొసళ్లను సంరక్షించడానికి 1952లో హైదరాబాదు ఫస్లీ చట్టం ద్వారా శివ్వారం వన్యప్రాణుల అభయారణ్యం ఏర్పాటు చేయబడింది. ఇది 1978లో వన్యప్రాణి సంరక్షణ చట్టం పరిధిలోకి తీసుకోబడి, మొసళ్ళ పునరావస కేంద్రంగా ప్రకటించబడింది.
వన్యప్రాణులు
ఈ అడవిలో చిరుతపులులు, ఎలుగుబంట్లు, నీలగై, కృష్ణ జింక, దుప్పి, కొండ చిలువ, కోతి, పులులు,నెమళ్లు, నక్కలు మొదలైన జంతువులు ఉన్నాయి. సహజసిద్ధమైన ఇక్కడి భూభాగం అభయారణ్యం అందాన్ని పెంచుతోంది.
గుడివాడ–మచిలీపట్నం శాఖా రైలు మార్గము
గుడివాడ–మచిలీపట్నం శాఖా రైలు మార్గము  ఆంధ్ర ప్రదేశ్ రాష్ట్రంలో కృష్ణా జిల్లాలోని గుడివాడ జంక్షన్ రైల్వే స్టేషను నుండి మచిలీపట్నం రైల్వే స్టేషను వరకు ఉన్న ప్రాంతాలను కలుపుతున్న రైలు మార్గము. ఇంకా, ఈ విభాగం గుడివాడ వద్ద విజయవాడ-నిదడవోలు లూప్ లైన్ మార్గము కలుస్తుంది.
అధికార పరిధి
ఈ శాఖ రైలు మార్గము 36.70 కిమీ (22.80 మైళ్ళు), దక్షిణ మధ్య రైల్వే జోన్ యొక్క విజయవాడ రైల్వే డివిజను యొక్క పరిపాలనా పరిధిలోకి వస్తుంది.
మూలాలు
వర్గం:ఆంధ్రప్రదేశ్ రైలు రవాణా వర్గం:విజయవాడ రైల్వే డివిజను వర్గం:మచిలీపట్నం రవాణా వర్గం:భారతీయ రైలు మార్గాలు వర్గం:దక్షిణ భారతదేశం రైలు మార్గములు
ఆచ్చి వేణుగోపాలాచార్యులు
విశేషాలు
ఇతడు హైదరాబాద్ లోని కుత్బుల్లాపూర్‌లో 1930, జూన్ 12వ తేదీన జన్మించాడు. తెలుగుతో పాటు ఉర్దూ, హిందీ, సంస్కృత భాషల్లో ప్రవీణుడైన వేణుగోపాలాచార్యులు వృత్తిరీత్యా ఉపాధ్యాయుడు. ప్రవృత్తిరీత్యా రచయిత. ఈయనకు భార్య కమలాదేవి, ఇద్దరు కుమారులు, ఒక కుమార్తె ఉన్నారు. పట్నంలో శాలిబండ, పదవే పోదాము గౌరీ, జయజయజయ శ్రీ వేంకటేశ, నమో వేంకటేశ.. నమో తిరుమలేశా తదితరపాటల ద్వారా వేణుగోపాలాచార్యులు తెలుగువారికి సుపరిచితుడు. సంధ్యాదీపం, పచ్చని సంసారం, భాగ్యవంతుడు, అమరుడు తదితర మంచి చిత్రాల్లో పాటలను రాసి ఎంతో కీర్తి గడించారు వేణుగోపాలాచార్యులు. ఆయన రాసిన పాటలన్నీ తెలుగువారి హృదయాల్లో చిరస్థాయిగా నిలిచిపోయాయి. తెలుగుతో పాటు హిందీ చిత్రం నాసిక్‌లో కూడా ఆయన పాటలు వ్రాశాడు.
మూలాలు
వర్గం:తెలుగు సినిమా రచయితలు వర్గం:తెలుగు పండితులు వర్గం:హైదరాబాద్ సాహితీవేత్తలు వర్గం:2016 మరణాలు వర్గం:1930 జననాలు వర్గం:తెలుగు సినిమా పాటల రచయితలు వర్గం:తెలుగు సినిమా వ్యాసాల విస్తరణ ప్రాజెక్టు
సీమ (నటి)
సీమ భారతీయ సినిమా నటి. ఆమె సుమారు 250 మలయాళ, తొమ్మిది తమిళ, ఏడు తెలుగు, మూడు కన్నడ, ఒక హిందీ సినిమాలో నటించింది. ఆమె ప్రస్తుతం కూడా క్రియాశీలకంగా చిత్రపరిశ్రమలో కొనసాగుతుంది.
జీవితం
ఆమె తమిళ చిత్రసీమలో తన 14వయేట నృత్యకారిణిగా జీవితం ప్రారంభించింది. ఆమె కథానాయకిగా జీవితాన్ని లీసా బాబీ యొక్క చిత్రం "నిఝలె నీ సాక్షి" తో ప్రారంభించింది. కానీ ఈ సినిమా అర్థాంతరంగా ఆగిపోయింది. (ఈ సినిమా తరువాత "విధుబాల" కథానాయకిగా పూర్తిచేయబడినది.) ప్రముఖ నటుడు విజయన్ ఆమెకు "నిఝలె నీ సాక్షి" చిత్ర నిర్మాణ సమయంలో "సీమ" అని నామకరణం చేసాడు.
ఆమె తన 19వ యేట మలయాళ చిత్రసీమలో మొదటి సినిమా "అవలెదు రవుకై" ద్వారా కథానాయకిగా ప్రవేశించింది. ఈ చిత్రం ఐ.వి.శశి దర్శకత్వంలో రూపొందినది. ఆమె కేరళలో ప్రసిద్ధ నటుడైన జయన్ తో కలసి అనేక చిత్రాలలో నటించింది. కేరళలో ఈ జంట ప్రసిద్ధ జంటగా పేరుగాంచింది. ఆమె చిత్రసీమకు పశ్చిమాది ప్యాషన్ దుస్తులైన మినీ స్కర్ట్స్, బెల్ బోటం ప్యాంట్లు, స్లివ్ లెస్ టీ షర్టులను మలయాళ సినిమాలే ప్రవేశాపెట్టింది. ఆ కాలంలో చీర, జాకెట్టు అనే వస్త్రధారణ మాత్రమే కథానాయికలకు ఉండేది. ఆమె "మహాయానం" అనే మలయాళ సినిమాలో నటించిన తరువాత కొంతకాలం విరామం తీసుకొని 1988 వరకు నటనా ప్రస్థానాన్ని కొనసాగించింది. ఆమె మరలా 1998లో "ఒలెంపియాన్ అంటోనీ ఆడం" చిత్రం ద్వారా మరల క్రియాశీలం గా మారింది. ఆమె 1984, 1985 లలో కేరళ రాష్టృఅ ఫిలిం ఉత్తమ నటి పురస్కారాన్ని అందుకుంది. ఆమె జీవిత చారిత్ర పై దిదీ దామోదరన్ అనే ప్రముఖ రచయిత 2011 లో "విశుధ శాంతి" అనే పుస్తకాన్ని ప్రచురించాడు. ఆమె సన్ టెలివిజన్ సీరియల్ "తంగం" లో నాచియార్ అనే ప్రసిద్ధమైన పాత్రను పోషించింది. ఆమె చెన్నై లో జరిగిన 59వ ఐడియా ఫిలింఫేర్ ఫెస్టివల్ లో జీవిత కాల సాఫల్య పురస్కారాన్ని అందుకుంది.
వ్యక్తిగత జీవితం
ఆమె చెన్నైలో స్థిరపడిన మలయాళీ దంపతులైన మాధవన్ నంబియార్, వాసంతి లకు చెన్నైలోని పురసవాలకం ప్రాంతంలో జన్మించింది. ఆమె తండ్రి మద్రాసులోని టి.వి.ఎస్.పార్సెల్ లో పనిచేసేవాడు. ఆయన ఆమె తల్లిని తాను 7 యేండ్ల వయసు ఉన్నప్పుడు విడాకులిచ్చాడు. ఆయన మరల వివాహమాడాడు. ఆమె తన తల్లితో పాటు ఉండి కోడంబక్కం వద్ద చూలైమేడులో పెరిగింది. ఆమెకు ఇద్దరు సవతి తమ్ముళ్ళు, ఒక సవతి చెల్లెలు ఉంది. ఆమె ప్రాథమిక విద్యను చెన్నైలోని పి.ఎన్.ధావన్ ఆదర్శ విద్యాలయంలో జదివింది.
ఆమెకు ప్రముఖ మలయాళ దర్శకుడు ఐ.వి.శశి తో ఆగస్టు 28, 1980లో వివాహం జరిగింది. ఆ జంటకు కుమార్తె అను, కుమారుడు అని శశి జన్మించారు.
పురస్కారాలు
కేరళ రాష్ట్ర చిత్ర పురస్కారాలు ఫిలిం ఫేర్ పురస్కారాలు
దేవూరి శేషగిరిరావు
దేవూరి శేషగిరిరావు (1918 సెప్టెంబరు 9, -1948 ఫిబ్రవరి 15 ) తెలంగాణా పోరాటయోధుడు, కమ్యూనిస్టు నాయకుడు. 1935లో సింగరేణి కాలరీస్ వర్కర్స్ యూనియన్‌ను ప్రారంభించి, కార్మికులను వెట్టిచాకిరీ నుంచి విముక్తి చేయడంలో కీలకపాత్ర పోషించాడు.
జననం
శేషగిరిరావు 1918, సెప్టెంబరు 9న నెల్లూరు జిల్లా పాపిరెడ్డిపాళెం గ్రామంలోని బ్రాహ్మణ కుటుంబంలో జన్మించాడు.
విద్యాభ్యాసం - ఉద్యోగం
1939లో నెల్లూరులో వెంకటగిరి రాజా కాలేజీలో బి.ఎ. పట్టాపొందిన శేషగిరిరావు, కొత్తగూడెం సింగరేణి కాలరీస్‌ హెడ్ ఆఫీసులో అకౌంటెంట్‌గా చేరాడు.
ఉద్యమ ప్రస్థానం
సింగరేణిలో రజాకార్ల దుర్మార్గాలు, కాంట్రాక్టర్ల దోపిడీలను చూసిన శేషగిరిరావు వాటిపై తిరుగుబాటుచేశాడు. సర్వదేవభట్ల రామనాథం, కారేపల్లి రాఘవరావు, ఎం. కొమరయ్య, పర్సా సత్యనారాయణ, మగ్దూం మొహియుద్దీన్, రాజ్ బహదూర్ గౌర్ మొదలై నాయకులతో కలిసి కార్మికుల సమస్యలపై కమ్యూనిస్టు పార్టీ తరపున ఉద్యమం చేశాడు. 1935లో సింగరేణి కాలరీస్ వర్కర్స్ యూనియన్‌ను ప్రారంభించాడు. కొత్తగూడెం ప్రాంతంలో ఆజ్ఞాతంలో ఉన్న శేషగిరిరావు, అక్కడినుండి యూనియన్‌ కార్యకలాపాలు నిర్వహించారు. 1947, ఫిబ్రవరిలో నైజాం పోలీసులు శేషగిరిరావును అరెస్టు చేసి హైదరాబాద్‌ చంచల్‌గూడ జైలుకు తరలించారు. విడుదలైన తరువాత గెరిల్లా దళనాయకుడిగా కొత్తగూడెం వచ్చి, భద్రాచలం సెంటర్‌లో రహస్యంగా తిరుగుతూ పార్టీ నిర్మాణ పనులు చేశాడు. ఆ తరువాత 10 మందితో చిన్నచిన్న గెరిల్లా బృందాలను ఏర్పాటుచేసి, దళ నాయకులుగా ఉన్నాడు.
మూలాలు
వర్గం:భారత కమ్యూనిస్టు నాయకులు వర్గం:తెలంగాణ సాయుధ పోరాట యోధులు వర్గం:1918 జననాలు వర్గం:1948 మరణాలు
కొత్లాఖుర్ద్
భౌగోళికం, జనాభా
కొత్లాఖుర్ద్ (Kotla Khurd) (242) అన్నది అమృత్‌సర్ జిల్లాకు చెందిన Amritsar -I తాలూకాలోని గ్రామం, ఇది 2011 జనగణన ప్రకారం 174 ఇళ్లతో మొత్తం 897 జనాభాతో 148 హెక్టార్లలో విస్తరించి ఉంది. సమీప పట్టణమైన Majitha అన్నది 6 కి.మీ. దూరంలో ఉంది. గ్రామంలో మగవారి సంఖ్య 440, ఆడవారి సంఖ్య 457గా ఉంది. షెడ్యూల్డ్ కులాల సంఖ్య 423 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37491.
విద్యా సౌకర్యాలు
గ్రామంలో 1 ప్రభుత్వ బాలబడులుఉంది గ్రామంలో 1 ప్రభుత్వ ప్రాథమిక పాఠశాలఉంది గ్రామంలో 1 ప్రభుత్వ మాధ్యమిక పాఠశాలఉంది సమీపమాధ్యమిక పాఠశాల (Gopalpura) గ్రామానికి 5 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (Jethuwal) గ్రామానికి 5 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇంజనీరింగ్ కళాశాలలు (Jethuwal) గ్రామానికి 5 నుంచి 10 కిలోమీటర్ల లోపే ఉంది. సమీపవైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపమేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపపాలీటెక్నిక్ లు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవృత్తివిద్యా శిక్షణ పాఠశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఅనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపదివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది
ప్రభుత్వ వైద్య సౌకర్యాలు
సమీపసామాజిక ఆరోగ్య కేంద్రంగ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపమాతా శిశు సంరక్షణా కేంద్రాలు గ్రామానికి 10 కిలోమీటర్ల కన్నా దూరంలో ఉంది సమీపటి.బి వైద్యశాలలు గ్రామానికి 10 కిలోమీటర్ల కన్నా దూరంలో ఉంది సమీపఅలోపతీ ఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీపప్రత్యామ్నాయ ఔషధ ఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీపఆసుపత్రిగ్రామానికి 5 కిలోమీటర్ల లోపే ఉంది. సమీపపశు వైద్యశాలలుగ్రామానికి 5 కిలోమీటర్ల లోపే ఉంది. సమీపసంచార వైద్య శాలలు గ్రామానికి 10 కిలోమీటర్ల కన్నా దూరంలో ఉంది సమీపకుటుంబ సంక్షేమ కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
తాగు నీరు
శుద్ధిచేసిన కుళాయి నీరుగ్రామంలో ఉంది శుద్ధి చేయని కుళాయి నీరుగ్రామంలో లేదు మూత వేసిన బావుల నీరుగ్రామంలో లేదు మూత వేయని బావులు నీరుగ్రామంలో లేదు చేతిపంపుల నీరుగ్రామంలో ఉంది గొట్టపు బావులు / బోరు బావుల నీరుగ్రామంలో ఉంది ప్రవాహం నీరుగ్రామంలో లేదు నది / కాలువ నీరుగ్రామంలో ఉంది చెరువు/కొలను/సరస్సు నీరుగ్రామంలో లేదు
పారిశుధ్యం
మూసిన డ్రైనేజీగ్రామంలో లేదు. తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా నీటి వనరుల్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం వస్తుంది. స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసు గ్రామానికి 10 కిలోమీటర్ల కన్నా దూరంలో ఉంది గ్రామ పిన్ కోడ్ టెలిఫోన్లు (లాండ్ లైన్లు) గ్రామంలో ఉంది. పబ్లిక్ ఫోన్ ఆఫీసుగ్రామంలో ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలు గ్రామానికి 10 కిలోమీటర్ల కన్నా దూరంలో ఉంది ప్రైవేటు కొరియర్గ్రామంలో లేదు.సమీపప్రైవేటు కొరియర్ గ్రామానికి 10 కిలోమీటర్ల కన్నా దూరంలో ఉంది పబ్లిక్ బస్సు సర్వీసుగ్రామంలో లేదు.సమీపపబ్లిక్ బస్సు సర్వీసుగ్రామానికి 5 కిలోమీటర్ల లోపే ఉంది. ప్రైవేట్ బస్సు సర్వీసు గ్రామంలో ఉంది. రైల్వే స్టేషన్లుగ్రామంలో లేదు.సమీపరైల్వే స్టేషన్లుగ్రామానికి 5 కిలోమీటర్ల లోపే ఉంది. ఆటోలుగ్రామంలో ఉంది. టాక్సీలుగ్రామంలో ఉంది. ట్రాక్టరుగ్రామంలో ఉంది. గ్రామం జాతీయ రహదారితో అనుసంధానం కాలేదు.సమీపజాతీయ రహదారి గ్రామానికి 10 కిలోమీటర్ల కన్నా దూరంలో ఉంది. గ్రామం రాష్ట్ర హైవేతో అనుసంధానం కాలేదు.సమీపరాష్ట్ర హైవేగ్రామానికి 5 కిలోమీటర్ల లోపే ఉంది.. గ్రామం ప్రధాన జిల్లా రోడ్డుతో అనుసంధానం కాలేదు.సమీపప్రధాన జిల్లా రోడ్డుగ్రామానికి 5 కిలోమీటర్ల లోపే ఉంది.. గ్రామం ఇతర జిల్లా రోడ్డుతో అనుసంధానమై ఉంది.
సమీపనీటితో బౌండ్ అయిన మెకాదం రోడ్డు గ్రామానికి 10 కిలోమీటర్ల కన్నా దూరంలో ఉంది
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం) గ్రామంలో లేదు.సమీపఏకీకృత బాలల అభివృద్ధి పథకం (పోషకాహార కేంద్రం) గ్రామానికి 5 నుంచి 10 కిలోమీటర్ల లోపే ఉంది. అంగన్ వాడీ కేంద్రం (పోషకాహార కేంద్రం) గ్రామంలో ఉంది. ఇతర (పోషకాహార కేంద్రం) గ్రామంలో లేదు.సమీపఇతర (పోషకాహార కేంద్రం) గ్రామానికి 5 నుంచి 10 కిలోమీటర్ల లోపే ఉంది. ఆశా (గుర్తింపు పొందిన సామాజిక ఆరోగ్య కార్యకర్త) గ్రామంలో ఉంది. ఆటల మైదానం గ్రామంలో ఉంది. సినిమా / వీడియో హాల్ గ్రామంలో లేదు.సమీపసినిమా / వీడియో హాల్ గ్రామానికి 10 కిలోమీటర్ల కన్నా దూరంలో ఉంది గ్రంథాలయంగ్రామంలో లేదు.సమీపగ్రంథాలయంగ్రామానికి 5 కిలోమీటర్ల లోపే ఉంది. పబ్లిక్ రీడింగ్ రూంగ్రామంలో లేదు.సమీపపబ్లిక్ రీడింగ్ రూంగ్రామానికి 5 కిలోమీటర్ల లోపే ఉంది. వార్తాపత్రిక సరఫరాగ్రామంలో ఉంది. అసెంబ్లీ పోలింగ్ స్టేషన్గ్రామంలో ఉంది. జనన & మరణ రిజిస్ట్రేషన్ కార్యాలయంగ్రామంలో ఉంది.